En middelsstor, avlang og langbeint, svart trebukk, pronotum delvis oransjerødt. Antennene er tynne, lengre enn kroppen. Pronotum er tønneformet, oransjerødt med et bredt, svart tverrbånd i den bakre delen. Dekkvingene er jevnbrede, kraftig punkterte, med en opphøyd lengderibbe som ikke når til spissen. Beina er lange og tynne, på alle beinpar er lårene noe klubbeformede.